stanford-oval/wikipedia huggingface dataset:
Magdalena Neuner
Hiihtovauhti

Neunerin ehdoton vahvuus oli hänen hurja hiihtovauhtinsa, johon harva pystyi vastaamaan. Erityisesti kaudella 2007–2008 hän oli varsin suvereeni ja voittikin pitkälti nopeutensa ansiosta maailmancupin kokonaiskilpailun.
| Sijoitus | 2005–2006 | 2005–2006 | 2006–2007 | 2006–2007 | 2007–2008 | 2007–2008 | 2008–2009 | 2008–2009 | 2009–2010 | 2009–2010 | 2010–2011 | 2010–2011 | Ura |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nopein | 0 / 10 | 0% | 7 / 24 | 29% | 19 / 25 | 76% | 14 / 25 | 56% | 9 / 21 | 43% | 12 / 21 | 57% | 61 / 126 | 48% |
| Toiseksi nopein | 0 / 10 | 0% | 5 / 24 | 21% | 4 / 25 | 16% | 1 / 25 | 4% | 7 / 21 | 33% | 7 / 21 | 33% | 24 / 126 | 19% |
| Kolmanneksi nopein | 0 / 10 | 0% | 7 / 24 | 29% | 2 / 25 | 8% | 3 / 25 | 12% | 1 / 21 | 5% | 0 / 21 | 0% | 13 / 126 |  10% |
| Muu | 10 / 10 | 100% | 5 / 24 | 21% | 0 / 25 | 0% | 7 / 25 | 28% | 4 / 21 | 19% | 2 / 21 | 10% | 28 / 126 | 22% |
Ammunta

Neunerin heikkoutena on ollut koko hänen maailmancup-uransa ajan huono osumatarkkuus pystypaikalla. Esimerkiksi kaudella 2009–2010 hän ampui pystypaikalta kaikki taulut alas vain kolme kertaa. Tosin nämä onnistumiset tapahtuivat tärkeissä paikoissa kuten Vancouverin talviolympialaisten 2010 yhteislähdön viimeisessä ammunnassa ja Hanty-Mansijskin 2010 sekaviestin ammunnassa, joista molemmista hän voitti kultaa. Epäonnistumisista räikeimpänä esimerkkinä voidaan mainita kauden 2008–2009  Antholz-Anterselvan yhteislähtökisa, jota hän johti ylivoimaisesti viimeiselle pystyammuntapaikalle tullessaan, mutta hän ampui kaikki viisi laukaustaan ohi ja sijoittui lopulta kuudenneksi.
| Ammunta | 2005–2006 | 2005–2006 | 2006–2007 | 2006–2007 | 2007–2008 | 2007–2008 | 2008–2009 | 2008–2009 | 2009–2010 | 2009–2010 | 2010–2011 | 2010–2011 | Ura |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Makuuasento | 73 / 80 | 91% | 176 /  205 | 85% | 189 / 218 | 87% | 191 / 223 | 86% | 170 / 187 | 91% | 175 / 198 | 88% | 974 / 1111 | 88% |
| Pystyasento | 52 / 80 | 65% | 135 / 213 | 63% | 133 / 222 | 60% | 150 / 228 | 66% | 137 / 189 | 72% | 149 / 200 | 75% | 757 / 1132 | 69% |
| Yhteensä | 125 / 160 | 78% | 311 / 418 | 74% | 322 / 440 | 73% | 341 / 451 | 76% | 307 / 376 | 82% | 324 / 398  | 81% | 1731 / 2243 | 77% |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.biathlon-holmenkollen.no/ (Arkistoitu – Internet Archive)
http://www.magdalena-neuner.de/
Payne Stewart

Payne Stewart
William Payne Stewart (30. tammikuuta 1957 – 25. lokakuuta 1999) oli yhdysvaltalainen golfaaja. Hän voitti U.S. Openin vuosina 1991 ja 1999 sekä PGA Championshipin 1989.
42-vuotiaana lento-onnettomuudessa surmansa saanut Stewart kelpuutettiin vuonna 2001 postuumisti World Golf Hall of Fameen.
M/S UN Trieste

| M/S UN Trieste |
| --- | --- |
 UN Trieste rakennusvaiheessa Flensburger Schiffbau-Gesellschaftin telakalla
Tyyppi:  Rahtilaiva
Lippuvaltio:  Turkki
Kotipaikka:  Istanbul
IMO-numero:  9322437
MMSI-numero:  271000793
Tunnuskirjaimet:  TCOD3
Aiemmat nimet:  2006– UN Trieste
Omistaja:  U.N Ro-Ro İşletmeleri A.Ş
Aiemmat omistajat:  2006–2007: U.N Deniz Isletmeciligi A.S. 2007– U.N Ro-Ro İşletmeleri A.Ş 
Rakennustelakka:  Flensburger Schiffbau-Gesellschaft, Flensburg, Saksa
Rakennusnumero:  729
Kölinlasku:  8. elokuuta 2005
Vesillelasku:  28. lokakuuta 2005
Luovutettu:  12. tammikuuta 2006
Tekniset tiedot
Pituus:  193 m
Leveys:  26 m
Syväys:  7 m
Bruttovetoisuus (GT):  26 700
Koneisto:  2 × MaK 9M43 diesel
Koneteho:  16 200 kW
Nopeus:  39,82 km/h
Nopeus:  21,5 kn
Hyttejä:  12
Lastikapasiteetti:  3 726
Lastikapasiteetti:  550 TEU
Lähteet:  
M/S UN Trieste (IMO 9322437) on turkkilaisen UN Ro-Ro İşletmelerin omistama ro-ro-rahtialus. Alus on rakennettu vuonna 2006 Flensburger Schiffbau-Gesellschaftin telakalla Flensburgissa, Saksassa. UN Trieste on rekisteröity Turkin lipun alle ja sen kotisatama on Istanbul.
UN Triesten sisaraluksia ovat M/S Saffet Ulusoy, M/S UN Marmara ja M/S UN Pendik.
Tekniset tiedot

Pituutta UN Triestellä on 193 metriä, leveyttä 26 metriä ja syväys on 7 metriä. Laivan koko tilavuus (bruttovetoisuus) (GT) on 26 700 ja matkustus- ja lastitilojen tilavuus (nettovetoisuus) (NT) 14 650. Aluksen  lastikapasiteetti on 3 726 metriä ja konttikapasiteetti (TEU) on 550. Laivan huippunopeus on 21,5 solmua.
Laivan pääkoneina on kaksi MaK 9M43 dieselmoottoria, jotka yhdessä kehittävät 16 200 kilowatin tehon.
Tekniset tiedot > Alustyyppi

UN Trieste on ro-ro-alus (roll on roll off), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.
Käyttöhistoria

8. elokuuta 2005 tapahtui kölin lasku. 28. lokakuuta alus laskettiin vesille ja 12. tammikuuta 2006 se luovutettiin U.N Deniz Isletmeciligi A.S:n omistukseen, joka rekisteröi sen Turkin lipun alle nimellä UN Trieste. Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vuonna 2007 alus siirtyi U.N Ro-Ro İşletmeleri A.Ş:n omistukseen.
Aiheesta muualla

Fakta om Fartyg – M/S UN Trieste (ruotsiksi)
Aluksesta omistajan kotisivuilla (Arkistoitu – Internet Archive) (englanniksi) (turkiksi)
M2 Bradley

| M2 Bradley |
| --- | --- |
 Yhdysvaltain maavoimien M2 Bradley -rynnäkköpanssarivaunu varustettuna reaktiivipanssarielementein
Valmistushistoria
Valmistusmaa:   Yhdysvallat
Tekniset tiedot
Pituus:  
– putki edessä:  6,55 m
– pelkkä runko:  6,55 m
Leveys:  3,6 m
Korkeus:  2,98 m
Taistelupaino:  30,4 t
Maksiminopeus:  
– tiellä:  66 km/h
– maastossa:  66 km/h
Toimintasäde:  483 km
Pääase:  25 mm M242 Bushmaster -konetykki
Muu aseistus:  TOW-panssarintorjuntaohjuksen ampumalaite 7,62 mm M240 -konekivääri
Panssarointi:  vaunun runko alumiinia
Moottori:  Cummins VTA-903T, V8 diesel
– hevosvoimat:  600 hv
– kilowattia:  447 kW
Miehistö:  3 + 6
M2 Bradley on yhdysvaltalainen jalkaväen taisteluvaunu (Infantry fighting vehicle, IFV). M2 ja sen tiedusteluversio M3 ovat Yhdysvaltain maavoimien ainoat rynnäkköpanssarivaunumallit. Bradleystä on tehty myös Stinger-ohjuksin varustettu ilmatorjuntaversio, M6 Linebacker. Bradleyn valmistaja oli aiemmin yhdysvaltalainen United Defense Industries UDI). Maaliskuussa 2005 UDI liitettiin yrityskaupan seurauksena brittiläisen BAE Systems teollisuuskonsernin osaksi. Bradley M2/M3 taisteluvaunun valmistajaksi tuli konsernin BAE Systems Land & Armaments.
Yleistietoa

M2 Bradley suunniteltiin jalkaväen kuljettamiseen taisteluun ja sen taistelun tukemiseen. Bradley voi tuhota myös vihollisen kalustoa panssarintorjuntaohjuksilla ja konetykillä. Vaunu kuljettaa kolmea miehistönjäsentä ja kuuden sotilaan jalkaväkiryhmää.
M2 Bradley on 6 metriä pitkä, 3,6 metriä leveä ja 3,2 metriä korkea. Sen huippunopeus on 66 kilometriä tunnissa. Painoa vaunulla on 30,4 tonnia. Bradleyn pääase on sähkötoiminen 25 millimetrin M242 Bushmaster -konetykki. Panssarintorjunta-aseistukseen kuuluu TOW-panssarintorjuntaohjuksen ampumalaite, jossa on ampumavalmiina kaksi ohjusta. Vaunussa on myös putken suuntainen 7,62 mm M240 -konekivääri.
Historia

M2 Bradleyn kehitystyö alkoi vuonna 1968 vastauksena neuvostoliittolaiselle BMP-1-rynnäkkövaunulle. Palveluskäyttöön se tuli vuonna 1981, samoihin aikoihin Neuvostoliiton BMP-2-rynnäkköpanssarivaunun kanssa. Se nimettiin kenraali Omar Bradleyn mukaan ja otettiin Yhdysvaltain maavoimien käyttöön vuonna 1981. BAE Systems North America on valmistanut niitä tähän mennessä jo 6 720 kappaletta.
Persianlahden sodan aikana Bradleyt tuhosivat enemmän irakilaisia panssariajoneuvoja kuin M1 Abrams -taistelupanssarivaunut. Yhdysvallat menetti sodassa 20 Bradleytä, mutta niistä irakilaiset tuhosivat vain kolme. Loput 17 tuhoutuivat omien joukkojen tulessa. Tällaisten tapausten välttämiseksi Yhdysvallat alkoi liittää niihin tunnistuspaneeleja.
Bradleytä käytettiin myöhemmin Irakin sodan aikana, mutta niiden on todettu olevan haavoittuvia sissien yllätyshyökkäyksiä vastaan.
Aiheesta muualla

Infantry Fighting Vehicle M2 Bradley (englanniksi) (50megs.com)
Wikimedia Commonsissa on kuvia tai muita tiedostoja aiheesta .
Peter Theodor Holst

| Peter Holst |
| --- | --- |

Norjan puolustusministeri
 Steenin II hallitus 17. helmikuuta 1898 – 6. marraskuuta 1900  
Edeltäjä:  Wilhelm Olssøn
Seuraaja:  Georg Stang
 Steenin I hallitus 6. maaliskuuta 1891 – 2. toukokuuta 1893  
Edeltäjä:  Edvard Hans Hoff
Seuraaja:  Wilhelm Olssøn
Henkilötiedot
Syntynyt: 7. joulukuuta 1843 Trondheim, Norja
Kuollut: 9. tammikuuta 1908 (64 vuotta) Gjøvik, Norja
Ammatti:  upseeri, poliitikko
Tiedot
Puolue:  Venstre
Peter Theodor Holst (7. joulukuuta 1843 Trondheim – 9. tammikuuta 1908 Gjøvik) oli norjalainen upseeri ja Venstren poliitikko. Hän istui suurkäräjillä vuosina 1886–1891 ja toimi Norjan puolustusministernä 1891–1893 sekä 1898–1900. Sotilasarvoltaan hän oli kenraalimajuri.
Aiheesta muualla

Kuvia tai muita tiedostoja aiheesta Peter Theodor Holst Wikimedia Commonsissa
Maailman ympäri 80 päivässä

Ranskalaisen painoksen kansi (julkaistu 30. tammikuuta 1873). Kustantaja Pierre-Jules Hetzel & Cie, Paris. 217 sivua. Mustavalkoinen kuvitus: De Neuville ja Benett.
Maailman ympäri 80 päivässä (ransk. Le tour du monde en quatre-vingts jours) on Jules Vernen tunnettu romaani. Seikkailuromaani kertoo lontoolaisesta miehestä, joka matkustaa maailman ympäri vedonlyöntimielessä. Romaani julkaistiin ensi kerran vuonna 1872.
Matkan reitti

| 0 | 1 | 2 |
| --- | --- | --- |

| Lontoosta Sueziin | junalla ja höyrylaivalla | 7 päivää |
| Suezista  Bombayihin | höyrylaivalla | 13 päivää |
| Bombaysta  Kalkuttaan | junalla ja elefantilla | 3 päivää |
| Kalkutasta Hongkongiin | höyrylaivalla | 13 päivää |
| Hongkongista Jokohamaan | höyrylaivalla | 6 päivää |
| Jokohamasta  San Franciscoon | höyrylaivalla | 22 päivää |
| San Franciscosta  New Yorkiin | junalla | 7 päivää |
| New Yorkista  Lontooseen | höyrylaivalla ja junalla | 9 päivää |
| yhteensä | yhteensä | 80 päivää |
Elokuvat ja televisiosarjat > Elokuvia

1919: Richard Oswaldin ohjaama mykkäfilmi. Parodiassa osa vitsiä on, että se on selvästi kuvattu Berliinin lähistöllä. Elokuvasta ei ole säilynyt kopioita.
1956: Michael Andersonin ohjaama viiden Oscarin elokuva, jonka sivuosissa on paljon kuuluisia näyttelijöitä.
2004: Löyhästi kirjaan perustuva Frank Coracin ohjaama elokuva.
Elokuvat ja televisiosarjat > Televisiosarjoja

1988: BBC:n dokumentaarinen minisarja. Sarjan pääosassa on Michael Palin, joka kiertää maapallon ympäri kuvausryhmän kanssa käyttämättä lentokonetta.
1989: Kuusiosaisen minisarjan pääosissa ovat Pierce Brosnan ja Eric Idle.
Kirjasta on tehty myös useita animaatioelokuvia ja -televisiosarjoja.
1981: Matka maailman ympäri
Suomennokset

Matkustus maan ympäri 80:ssä päivässä, suom. Samuli S[uomalainen]; Simelius : Stolpe 1874
Maan ympäri 80 päivässä.  Suomentanut Samuli Suomalainen. Otava, 1901.
Maailman ympäri 80 päivässä.  Suomentanut Tauno Karilas. Mantere, 1946.
Maailman ympäri 80 päivässä.  Suomentanut Kyllikki Hämäläinen. Otava, 1956.  ISBN 9789511307679. (1. painos 1956, 9. painos 2016)
Maailman ympäri 80 päivässä.  Suomentanut Kristina Haataja. Minerva, 2008.  ISBN 978-952-492-113-8.
Aiheesta muualla

Wikimedia Commonsissa on kuvia tai muita tiedostoja aiheesta .
William Butcher, ed. Around the World in 80 Days (Arkistoitu – Internet Archive), Nykyaikaisin verkkoversio.
Maailman ympäri 80 päivässä Gutenberg-projektissa (englanniksi)
Maan ympäri 80 päivässä Samuli Suomalaisen käännöksenä Gutenberg-projektissa
Around the World in Eighty Days (Arkistoitu – Internet Archive) - George Makepeace Towlen käännös  (1873). HTML-muodossa, kuvia.
Around the World in 80 Days - Äänikirja LibriVoxista.
Markku Soikkelin arvostelu[vanhentunut linkki].
Maailmanympärimatkan reitti
Pasás

| --- | --- |
Muut nimet:  Passás (Πασσάς), Panagiá (Παναγιά)
Sijainti:  38°30′22″N, 26°17′05″E, Oinoússes Chíos, Pohjois-Egean saaret Kreikka
Saariryhmä:  Pohjoisen Egean saaret
Pinta-ala:  2,448 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pasás (kreik. Πασάς; myös Passás, Πασσάς) eli Panagiá (Παναγιά) on Kreikan saari, joka kuuluu Pohjoisen Egean saariin ja sijaitsee Oinoússeen saaren itäpuolella sen ja Turkin rannikon välissä. Saaren pinta-ala on 2,448 neliökilometriä ja se on asumaton (vuonna 2011). Hallinnollisesti Pasás kuuluu Oinoússeen kuntaan, Chíoksen alueyksikköön ja Pohjois-Egean saarten alueeseen. Saarella on Neitsyt Marialle (Panagía) omistettu kirkko sekä vanhojen rakennusten raunioita.
Maija Lehmusvirta

Maija Lehmusvirta (s. 1969 Vaasa) on MTV3:n uutisankkuri.
Opiskelu ja työura

Lehmusvirta on opiskellut Helsingin kauppakorkeakoulussa.
Hän oli aluksi Helsingin paikallisradio Radio Ykkösen ja Helsingin Sanomien toimittaja. Vuonna 1996 hän siirtyi MTV3:lle Talousuutisten toimittajaksi. Vuodesta 1999 hän on ollut Seitsemän uutisten ja Kymmenen uutisten uutisankkuri. Helmikuun alusta 1999 huhtikuuhun 2000 hän oli Ripsa Koskinen-Papusen äitiyslomasijainen. Huhtikuusta 2000 Lehmusvirta on ollut vakituinen uutisankkuri Koskinen-Papusen ohella. Lehmusvirta oli itsekin äitiyslomalla vuosina 2001–2002, sillä kerralla samaan aikaan Koskinen-Papusen kanssa, sekä vielä kerran 2003–2004.
Yksityiselämä

Lehmusvirralla on kaksi tytärtä.
Aiheesta muualla

Maija Lehmusvirta saa sympaattista ihailijapostia[vanhentunut linkki]
Maija Lehmusvirran esittely uutishuone.mtv3.fi-sivustolla[vanhentunut linkki]
Pasutusjäte

Pasutusjäte on rikkihappo- ja sulfiittiselluloosatehtailla syntyvää kuparipitoista polttojätettä.
Molemmissa tehtaissa valmistetaan rikkihappoa joko suoraan tuotteeksi tai prosessiaineeksi. Happo valmistetaan polttamalla rikkikiisua erityisessä monikerroksisessa kiisu-uunissa.
Kiisu- eli Lurgi-uuni oli lieriömäinen pystyuuni, jossa oli useampia päällettäisiä polttopintoja. Keskellä oli pyörivä akseli johon oli kiinnitetty sekoitusvarsia metalliharjoineen. Kiisu lastattiin uuneihin lapioimalla se rautatievaunuista eräänlaiselle polakuljettimelle, joka vei sen uunin päällä olevalle täyttöaukolle.
Täyttöaukon alapäässä oli vastapainolla suljettu luukku; kun sille oli pudonnut tietty määrä kiisua, kuorma painoi luukun raolleen, jolloin uuniin valui tasainen virta kiisua.
Täyttöaukon putkessa oleva kiisu eristi tehokkaasti kaasun karkaamisen: kun määrä väheni alle tietyn rajan, luukku sulkeutui kunnes uutta kiisua lastattiin.
Uuniin pudotettiin ensin ylimmälle tasolle annos kiisua joka sytytettiin erityisillä polttimilla; kun kiisu paloi kunnolla, alkoi sekoitinakseli pyöriä ja syöttö jatkua. Harjat kuljettivat palavan kiisun vähin erin polttopinnalta toiselle, lopulta aina alimmalle tasolle jossa loppuun palanut ja sammunut polttojäte eli pasutusjäte poistui tyhjennysputkista suoraan korkealaitaisiin avovaunuihin, joilla kiisu oli tuotu. 
Kiisun syöttö jatkui nyt koko työpäivän ajan.
Ilmaa kevyempi rikkidioksidi poistui uunin yläosassa olevista putkista sähköisten Cottrelli-pölynerottimien läpi edelleen prosessoitavaksi; rikkihappotehtaalla Glover-torniin ja selluloosatehtaalla happotorniin.
Palanut kiisu eli pasutusjäte poistui uunin poistoputkista; koska se sisältää useimmiten runsaasti kuparia, se vietiin takaisin louhintapaikkaansa, Suomessa siis Outokumpuun, jossa jätteestä erotettiin kupari. Mineraalin erottelu tapahtui vaahdotusrikastuksella.
Erittäin monet Suomen kapearaiteiset rautatiet, kärjessä Outokummun-Juojärven rautatie ja Äänekoski-Suolahden rautatie kuljettivat rikkikiisua toiseen ja pasutusjätettä toiseen suuntaan. Äänekoskella tämä liikenne kesti vuosina 1937 - 1943 eli kapearaiteisen rautatien loppuun; sen jälkeen kiisun ja pasutusjätteen kuljetus siirtyi VR:n tehtäväksi kuten Outokummussakin kaksikymmentä vuotta aiemmin.
Pentti Salmi

Pentti Salmi -nimisiä henkilöitä:
Pentti Salmi (1930–2007), suomalainen talouselämän vaikuttaja
Pentti Salmi (1928–), suomalainen urheilutoimittaja
Pentti Salmi, (1943–2024) purjehtija, osallistui BOC Challenge -yksinpurjehdukseen maailman ympäri 1986–1987 sijoittuen kuudenneksi
Pentti Saarman

Pentti Aarne Saarman (28. heinäkuuta 1941 Vanaja – 23. kesäkuuta 2021) oli suomalainen nyrkkeilijä.
Saarman edusti Suomea Münchenin 1972 olympialaisten kevyessä välisarjassa (alle 63,5 kg). Hän hävisi ensimmäisellä kierroksella kuubalaiselle Andrés Molinalle kehätuomarin keskeytyksellä kolmannessa erässä. Pohjoismaiden mestaruuskilpailuissa Saarman saavutti hopeaa vuonna 1970.
Seuratasolla Saarman edusti Hämeenlinnan Kisaa, Hämeenlinnan Ahmoja ja Hämeenlinnan Iskua. Hän voitti Suomen mestaruuden vuonna 1970 sekä saavutti SM-hopeaa vuonna 1968. Hän voitti TUL:n mestaruuden vuosina 1970 ja 1972. Aktiiviuransa jälkeen hän toimi nyrkkeilyvalmentajana.
Pentti Saarmanin veljentyttäret Niina Saarman-Bartholdi ja Sanna Saarman ovat yleisurheilun Suomen-mestareita ja maaotteluedustajia.
Pelkkää kurjuutta

| Pelkkää kurjuutta Mikko Alatalo |
| --- | --- | --- |

Kokoelmalevyn tiedot
 Julkaistu: 1985
 Tyylilaji: iskelmä
 Levy-yhtiö: Hi-Hat
Mikko Alatalon muut julkaisut
| En lantis är jag 1984 | Pelkkää kurjuutta 1985 | Syntynyt lähiössä 1986 |
Pelkkää kurjuutta on Mikko Alatalon vuonna 1985 julkaistu kokoelma-albumi.
Kappaleet

Maalaispoika oon – 2.44
Kissanpentu – 3.33
Pelkkää kurjuutta – 3.00
Kaikki tanssimaan – 3.12
Syli – 3.55
Sun on oltava viilee – 3.11
Ihmisen ikävä toisen luo – 4.37
Tukka hyvin, kaikki hyvin – 3.00
Ajolähtö – 3.55 '
On vanha jengi koossa taas – 3.40
Alkukesän pehmeinä öinä – 4.28
Yhdentoista virran maa – 8.35
Manboy

| Manboy |
| --- | --- |
 Manboy Virossa toukokuussa 2007.
Tiedot
Toiminnassa:  1998–
Tyylilaji:  pop
Kotipaikka:  Suomi
Laulukieli:  englanti
Jäsenet:  Karo Broman, laulu ja basso   Toni Sinisalo, rummut   Antti Majuri, kitara  
Levy-yhtiö:  Secret Flat Records  
Aiheesta muualla
manboy.org
Infobox OKNimi-testi OK: 
Manboy on suomalainen vuonna 1998 perustettu rockyhtye. Yhtyeen musiikki on melankolista, brittivaikutteista poprockia. Yhtye on alun perin lähtöisin Porista, mutta toimii tätä nykyämilloin? Helsingissä.
Historia

Debyyttialbumi Stretch Your Religion ilmestyi 2001 ja yhtye kiersi kesän esiintymässä Suomen suurimmilla esiintymislavoilla. Seuraava albumi Blame the World ilmestyi vasta kolme vuotta ensilevyn jälkeen, ja yhtyeen uskottiinkin yleisesti hajonneen. Yhtye on todennut viivästyksen johtuneen ristiriitaisuuksista silloisen levy-yhtiön kanssa. Yhtyeen kolmas levy, Majestic, ilmestyi lokakuussa 2006. Manboy oli mukana elokuvan V2 – Jäätynyt enkeli tuotannossa kappaleellaan "How the World Ends". Toinen albumilta julkaistu single "Please Stop Crying" soi Idols-sarjan mainosten tunnusmusiikkina. Manboyn neljäs albumi ilmestyi maaliskuussa 2009 ja oli nimeltään Deus Protector Noster. Nimi on lainattu Porin vaakunasta ja tarkoittaa vapaasti käännettynä "jumala olkoon suojelijamme". Kesällä 2007 Manboy kiersi Eurooppaa Placebon lämmittelybändinä. Lokakuussa vuorossa oli lämmittelykeikka brittiyhtye Musen Helsingin loppuunmyydyllä jäähallin keikalla.
Kolmikko julkaisi viidennen albuminsa Something Wonderful 2. helmikuuta 2011. Yhtye äänitti sen omassa studiossaan ja vastasi itse tuotannosta. Levyn kappaleista julkaistiin vuoden 2010 aikana singlet "One Dollar Under God" ja "Nothing Compares 2 U", joka soi sekä radiosoitto- että singlelistan kärkikymmenikössä. Seuraavalla singlellä "Home" soi Manboyn lisäksi Apocalyptica-yhtyeestä tutun Eicca Toppisen sello ja Damn Seagullsin torvisektio Sirdie Horns. Uusimmalla sinkkulohkaisulla "How It Hurts" kuullaan synapainotteisempi Manboy. Singlestä valmistui Kennel Helsingin Teemu Niukkasen ohjaama musiikkivideo, joka sai kunniamaininnan Oulun Musiikkivideofestivaaleilla elokuussa 2011. Vuonna 2012 yhtye esiintyi vain kerran: Kuudes aisti -festivaalilla.
Yhtyeen laulaja-basisti Karo Broman (s. 1978 Pori) on toiminut myös äänisuunnittelijana mainosalalla sekä tuottajana muun muassa yhtyeille Lapko, Traffic Island, The Orders. Muihin Bromanin musiikkiprojekteihin lukeutuu muun muassa yhteistyö Jori Sjöroosin kanssa edesmenneellä kokoonpanolla Fu-Tourist. Nykyään hän soittaa Teppo Vapauden yhtyeessä.
Yhtyeen jäsenet

Karo Broman, laulu ja basso
Toni Sinisalo, rummut
Antti Majuri, kitara
Diskografia > Albumit

Stretch Your Religion (2001)
Blame the World (2004)
Majestic (2006)
Deus Protector Noster (2009)
Something Wonderful (2011)
Diskografia > Singlet ja EP:t

"A Bore" (2001)
"Middle Ground" (2001)
"Stretch´" (2001)
"Panic" (2004)
"You Don't Have What It Takes" (2004)
"Please Stop Crying" (2006)
"How the World Ends" (2006)
"A Reason" (2009)
"Sarah" (2009)
"Nothing Compares 2 U" (2010)
"One Dollar Under God" (2010)
"Home" (2011)
"How It Hurts" (2011)
Aiheesta muualla

Kuvia tai muita tiedostoja aiheesta Manboy Wikimedia Commonsissa
Manboyn virallinen kotisivu
Manboyn Facebook-sivu
Manboyn YouTube-kanava
Pieni koira

| Pieni koira |
| --- | --- |

Latinankielinen nimi:  Canis Minor
Lyhenne:  CMi
Genetiivi:  Canis Minoris
Symbologia:  Pieni koira
Rektaskensio:  8h
Deklinaatio:  +5°
Ala taivaasta:  183 neliöastetta
Tähtien määrä (magnitudi < 3):  2
Kirkkain tähti:  Procyon (0,38 mag.)
Meteoriparvet:  Canis-Minoridit
Naapuri- tähdistöt:  Yksisarvinen  Kaksoset  Krapu  Vesikäärme
 Näkyy leveysasteiden +85° ja −75° välillä  Näkyy Suomessa parhaiten tammikuussa 
Pieni koira (latinaksi Canis Minor, genetiivi Canis Minoris) on Kaksosten eteläpuolella ja Yksisarvisen pohjoispuolella oleva taivaanekvaattoria sivuava vaatimaton tähdistö.
Procyon (Alfa (α) Canis Minoris, kirkkaus +0,38m), on kellertävä kirkas tähti, joka on vain 11,3 valovuoden etäisyydellä. Sillä on seuralaisena valkoinen kääpiö. Procyon muodostaa Talvikolmion yhdessä Orionin Betelgeuzen ja Ison koiran Siriuksen kanssa, ja sen avulla muuten heikko tähdistö on helppo löytää.
| --- | --- |
Tähdet:  Procyon, β CMi, γ CMi, G CMi, 6 CMi, ε CMi, ζ CMi, η CMi, δ1 CMi, 11 CMi, 14 CMi, 1 CMi, δ2 CMi, δ3 CMi
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Pekka Kosonen (sosiologi)

Pekka Sulevi Kosonen (6. lokakuuta 1950 Helsinki – 31. heinäkuuta 2018 Helsinki) oli suomalainen sosiologi, dosentti ja yliopistonlehtori. Häntä pidetään pohjoismaisen hyvinvointivaltiotutkimuksen pioneerina.
Kosonen kävi koulunsa Jyväskylän lyseossa sekä valmistui ylioppilaaksi Jyväskylän Normaalilyseosta, opiskeli sitten sosiologiaa Helsingin yliopistossa. Kosonen valmistui lisensiaatiksi 1980 ja väitteli tohtoriksi vuonna 1987, väitöskirjan nimi oli Hyvinvointivaltion haasteet ja pohjoismaiset mallit. Hän osallistui 1980- ja 1990-luvuilla moniin kansainvälisiin projekteihin ja julkaisi artikkeleita ulkomaisissa julkaisuissa. Kosonen toimi vuodesta 2001 alkaen Helsingin yliopiston sosiologian yliopistolehtorina.